Den er vanlig overalt i Europa der de to artene vokser sammen. De er store, løvfellende trær som blir opptil 40 m høye. Utseendet er en mellomting mellom de to opprinnelige artene. Den har i likhet med lundalm ofte mange rotskudd. Flere kultivarer blir plantet, som 'Hollandica', huntingdonalm ('Vegetata') og 'Commelin'. Den sistnevnte kultivaren er ganske resistent mot almesyken.